./data/phi0474/phi011/phi0474.phi011.perseus-lat2.xml
nam vere dicam, Quirites, genus ipsum legis agrariae vituperare non					possum  venit enim mihi in mentem duos clarissimos, ingeniosissimos,					amantissimos plebei Romanae viros, ti  et C  Gracchos, plebem in					agris publicis constituisse, qui agri a privatis antea possidebantur 						non sum autem ego is consul qui, ut plerique, nefas esse arbitrer					Gracchos laudare, quorum consiliis, sapientia, legibus multas esse video rei					publicae partis constitutas